Jorge R. Gutiérrez

Jorge R. Gutiérrez (Mexiko Hiria, 1975eko urtarrilaren 25a) mexikar animatzaile, margolari eta ahots-aktorea da. Sandra Equihuarekin batera, El Tigre: The Adventures of Manny Rivera marrazki biziduna sortu du Nickelodeon katerako. The Book of Life, Son of Jaguar eta Maya and the Three marrazki bizidunen sorkuntzan ere parte hartu du.

 Bizitza 
Jorge R. Gutiérrez 1975ean jaio zen Mexiko Hirian eta Tijuanan hazi zen. Hainbat film, marrazki bizidun, ilustrazio eta margolan burutu ditu Mexikoko kulturarekiko duen maitasuna adierazteko.

Kaliforniako Arteen Institutuan ikasi zuen, non animazio esperimentalean lizentziatu zen 1997an eta masterra egin zuen 2000n. 3D animazio teknika erabiliz, Carmelo laburmetraia sortu zuen, 2001eko Student Emmy Saria irabazi eta urte bereko Cannesko Zinemaldiaren egitarauan sartu zena.

2008an, bi Annie sari (Telebistako Animazio Saio Onena eta Telebistako Pertsonaien Diseinu Onena) eta Emmy bat (Telebistako Pertsonaien Diseinu Onena) irabazi zituen El Tigre: The Adventures of Manny Rivera proiektuarengatik. Bere egilekidea eta emaztea den Sandra Equihuak ere Emmy bat irabazi zuen pertsonaien diseinuarengatik.

2012an, Gutierrezek animaziozko abenturazko film luze bat zuzendu eta idatzi zuen, Hilen Egunean gertatzen den Romeo eta Julieta estiloko maitasun istorio bat. The Book of Life izenburua duen filma 20th Century Fox Animation estudioarekin batera ekoiztu zen eta 2014ko urriaren 17an estreinatu zen. 2014an, Gutiérrez Urrezko Globo sarirako izendatu zuten animaziozko film luze onenaren kategorian.

2016an, Gutierrezek National Hispanic Media Coalition erakundearen Inpaktu Saria jaso zuen.

2017ko abuztuaren 2an jakinarazi zen Gutiérrezek The Billion Brick Race proiektua idatzi eta zuzenduko zuela, The Lego Movie filmaren spin-offa, Warner Animation Groupentzat. Hala ere, 2018ko otsailaren 8an Gutiérrezek proiektua bertan behera utzi zuela jakinarazi zuten.

2020ko urrian, akordio orokor bat sinatu zuen Netflix Animationekin. Immigration bideoklipa sortu zuen We the People marrazki bizidun telesailerako, eta Maya and the Three bederatzi ataleko telesaila zuzendu eta idatzi zuen. Unibertso berean girotutako jarraipen bat garatzen hasi zen, Kung Fu Space Punch izenekoa, baina 2022an proiektua bertan behera utzi zuten aurreikusitako beste animazio telesail askorekin batera. Gabriel "Fluffy" Iglesiasekin batera idatzi zuen I, Chihuahua animaziozko filma ere zuzendu behar izan zuen, baina proiektu hori 2024ko apirilean itxi zuten.

 Bizitza pertsonala 
Jorge Gutiérrezek ezin izan zuen hitz egin bost urtera arte. Helduaroan autismoa diagnostikatu zioten, bere semeak diagnostikoa lortu ondoren.

 Filmografia 

 Zinema 
+UrteaIzenburuaZuzendariaGidoilariaAktoreaPertsonaiaOharrak2000CarmeloBaiBaiBaiCarmeloren aitaFilm laburra
Student Emmy saria2001Lint PeopleEzEzEzFilm laburra
Gidoilari grafikoaEl MachoBaiBaiBaiEl MachoWebsaila
Baita pertsonaien diseinatzailea2014The Book of LifeBaiBaiBaiCarmelo eskeletoaFilm luzea
Baita pertsonaien diseinatzailea eta musikagilea2015Guardians of OzEzBaiEzFilm luzea
Baita ekoizle exekutiboa eta pertsonaien diseinatzailea2017Son of JaguarBaiBaiBaiJaguarraren semeaFilm laburra
Baita pertsonaien diseinatzailea eta arte zuzendaria2023Spider-Man: Across the Spider-VerseEzEzBaiAhots gehigarriakFilm luzea2024The Casagrandes MovieEzEzBaiFelipe kale-saltzaileaFilm luzea2025The Bad Guys 2EzEzBaiTBAFilm luzea

 Telebista 
+UrteaIzenburuaPertsonaiaOharrak2003ChalkZoneArte-zuzendari gonbidatua2004¡Mucha Lucha!Pertsonaien diseinatzailea (2. eta 3. denboraldiak)2004-2007Maya & MiguelHainbat ataletako gidoilaria2005The Buzz on MaggiePertsonaien ereduen diseinuaren gainbegiralea2006Brandy & Mr. WhiskersBig Girls Don't Body Slam atalaren gidoilaria2007Class of 3000Love is in the Hair...Net atalaren arte-zuzendari gonbidatua2007-2008El Tigre: The Adventures of Manny RiveraGordo GordoSortzailea, gidoilaria, pertsonaien diseinatzailea, ekoizle exekutiboa, ekoizpen-diseinatzailea2010Carmen Got ExpelledHarakinaTelefilm laburra
Sortzailea, gidoilaria, pertsonaien diseinatzailea eta zuzendaria2010-2013MadAnimatzailea, diseinatzaile grafikoa2015-2016The Adventures of Puss in BootsAholkulari exekutiboa2018Rise of the Teenage Mutant Ninja TurtlesGhostbear (ahotsa)4 ataletan2019-2022Victor and ValentinoSal (ahotsa)2019The Loud HouseLucha libreko komentaristaLucha Fever with the Casagrandes atalean2021We the PeopleImmigration atalaren zuzendariaMaya and the ThreeTeca erregea (ahotsa)Sortzailea, gidoilaria, zuzendaria eta ekoizle exekutiboaAnimaniacsDiego Rivera (ahotsa)The Warners Are Present ataleanThe CasagrandesLucha libreko komentarista (ahotsa)Saving Face ataleanUso epailea (ahotsa)2024Star Trek: ProdigyK'ruvang doktorea (ahotsa)A Tribble Called Quest ataleanHelluva BossNekazaria (ahotsa)Mission: Chupacabras ataleanThe SimpsonsTreehouse of Horror XXXV atalaren arte-zuzendari gonbidatua

 Bibliografia 
+UrteaIzenburuaArgitaletxeaISBNOharrak2014The Art of The Book of LifeDark Horse BooksISBN 978-1616555337Egile eta ilustratzailea2018Día de los MuertosLittle SimonISBN 978-1534415157IlustratzaileaBorder BangCernunnosISBN 978-2374950419Egile eta ilustratzailea

 Erreferentziak 

 Kanpo estekak 

Kategoria:Mexikarrak (Mexiko Hiria)
Kategoria:Animatzaileak
Kategoria:Mexikoko margolariak
Kategoria:Artista autistak
Kategoria:Mexikoko aktoreak
Kategoria:XXI. mendeko aktoreak
Kategoria:Ahots aktoreak
Kategoria:Aktore autistak